ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
దేశంలోని ప్రభుత్వ, ప్రైవేట్ వైద్య సంస్థల నిబంధనలపై తాజా సమాచారం
వైద్య సంస్థల  మదింపు, రేటింగ్ కోసం 'మెడికల్ అసెస్మెంట్ అండ్ రేటింగ్ బోర్డు' ఏర్పాటు
ప్రభుత్వ & ప్రైవేట్ క్లినిక్ల నమోదు, నియంత్రణ కోసం 'నేషనల్ కౌన్సిల్ ఫర్ క్లినికల్ ఎస్టాబ్లిష్మెంట్స్' ఏర్పాటు
రేటింగ్ ఇవ్వడానికి 'జాతీయ వైద్య కమిషన్'  చట్టం 2019 ప్రకారం, ఎన్ఎంసీ నిర్దేశించిన ప్రమాణాలకు అనుగుణంగా వైద్య సంస్థలను  మదింపు చేయడానికి 'మెడికల్ అసెస్మెంట్ అండ్ రేటింగ్ బోర్డు'ను  భారత ప్రభుత్వం ఏర్పాటు చేసింది. 'భారత వైద్య మండలి' చట్టం 1956 ప్రకారం జారీ అయిన 'భారత వైద్య మండలి  నిబంధనలు 2002' ప్రకారం, వైద్యం విషయంలో నిర్లక్ష్యానికి సంబంధించిన కేసులు/ఫిర్యాదులను ఆయా రాష్ట్రాలు/యూటీల్లోని 'డైరెక్టరేట్ ఆఫ్ హెల్త్ అండ్ ఫ్యామిలీ వెల్ఫేర్' లేదా సంబంధిత రాష్ట్ర వైద్య మండలి పరిష్కరిస్తుంది. రాష్ట్ర వైద్య మండలి తీసుకున్న నిర్ణయంతో ఫిర్యాదుదారు లేదా ప్రతివాది సంతృప్తి చెందకపోతే, జాతీయ వైద్య కమిషన్లోని 'ఎథిక్స్ అండ్ మెడికల్ రిజిస్ట్రేషన్ బోర్డు' వద్దకు అప్పీలుకు వెళ్లవచ్చు.
క్లినికల్ సంస్థలు  చట్టం 2010  ప్రకారం, 'నేషనల్ కౌన్సిల్ ఫర్ క్లినికల్ ఎస్టాబ్లిష్మెంట్స్'ను ప్రభుత్వ సంస్థలు , గుర్తింపు పొందిన వ్యవస్థలకు చెందిన ప్రైవేట్ క్లినికల్ సంస్థల నమోదు, నియంత్రణ కోసం ఏర్పాటు చేశారు. రోగులకు తక్కువ ఫీజులతో నాణ్యమైన ఆరోగ్య సంరక్షణను అందించడం దీని లక్ష్యం. సీఈ చట్టం 2010 ప్రకారం, క్లినిక్స్లో సౌకర్యాలు, సేవలకు సంబంధించి కనీస ప్రమాణాలను క్లినికల్ సంస్థలు పాటించాలి, కనీస సిబ్బందిని నియమించుకోవాలి, రికార్డులు, నివేదికలు వంటివి నిర్వహించాలి, కేంద్ర/రాష్ట్ర ప్రభుత్వం జారీ చేసిన నిబంధనలకు అనుగుణంగా నడుచుకోవాలి, వారు వసూలు చేసే ధరలను అందరికీ కనిపించే ప్రదేశంలో ప్రదర్శించాలి. సీఈ చట్టం 2010 నిబంధనలు పాటించకపోతే ఆసుపత్రుల నమోదును రద్దు చేసే అవకాశం ఉంటుంది. ఇప్పటి వరకు, సీఈ చట్టం 2010ను 12 రాష్ట్రాలు, 7 యూటీలు ఆమోదించాయి. వినియోగదార్ల రక్షణ చట్టం 1986  ప్రకారం, వైద్య సేవల్లో లోపం ఉంటే జిల్లా/రాష్ట్ర/జాతీయ వినియోగదార్ల వివాదాల పరిష్కార ఫోరాల్లో ఫిర్యాదు చేయవచ్చు.
కేంద్ర ఆరోగ్యం, కుటుంబ సంక్షేమ శాఖ సహాయ మంత్రి ప్రొఫెసర్ ఎస్.పి.సింగ్ బఘేల్ ఈ రోజు రాజ్యసభలో లిఖితపూర్వక సమాధానం రూపంలో ఈ విషయం వెల్లడించారు.
ఆర్థిక మంత్రిత్వ శాఖ
ఆదాయపు పన్ను చట్టంలోని సెక్షన్ 6 కింద నివాసానికి సంబంధించిన స్పష్టీకరణ
ఆదాయపు పన్ను చట్టం, 1961లోని సెక్షన్ 6 ఒక వ్యక్తి నివాసానికి సంబంధించిన నిబంధనల గురింతి తెలియజేస్తుంది. ఒక వ్యక్తి భారతదేశంలో నివసిస్తున్నాడా, ప్రవాసుడా, లేదా సాధారణంగా నివాసి కాదా అనే విషయం ఒక వ్యక్తి సంవత్సరంలో భారతదేశంలో ఉన్న కాలంపై ఆధారపడి ఉంటుంది.
ఒక నిర్దిష్ట వ్యవధి కోసం 2019-20 సంవత్సరంలో భారత పర్యటనకు వచ్చిన వ్యక్తులు చాలా మంది ఉన్నారని పేర్కొంటూ వివిధ ప్రాతినిధ్యాలు వచ్చాయి మరియు నాన్-రెసిడెంట్ గా వారి హోదాను కొనసాగించడానికి మునుపటి సంవత్సరం ముగిసేలోపు భారతదేశం విడిచి వెళ్ళాలని అనుకున్న వారు, భారతదేశంలో సాధారణ నివాసి కాదు. అయినప్పటికీ, నావల్ కరోనా వైరస్ వ్యాప్తి కారణంగా అంతర్జాతీయ విమాన సర్వీసులను రద్దు చేయడం, నిలిపివేయడం వల్ల, వారు భారతదేశంలో ఎక్కువ కాలం ఉండాల్సిన అవసరం వచ్చింది. అలా చేయాలనే ఉద్దేశ్యం లేకుండా వారు అసంకల్పితంగా భారతీయ నివాసితులుగా మారవచ్చని ఆందోళనలు వ్యక్తమయ్యాయి.
ఇలాంటి సందర్భాల్లో ఎదురయ్యే నిజమైన ఇబ్బందులను నివారించేందుకు, సి.బి.డి.టి. 2020 మే 8 నాటి 11 వ నెంబర్ సర్క్యులర్ ద్వారా నిర్ణయించింది. 2019-20 సంవత్సరంలో ఈ చట్టంలోని సెక్షన్ 6 కింద నివాస స్థితిని నిర్ణయించే ప్రయోజనాల కోసం మార్చి 22, 2020 ముందు భారతదేశానికి వచ్చిన వ్యక్తి మరియు:
· 2020 మార్చి 31 న లేదా అంతకు ముందు భారతదేశాన్ని విడిచి వెళ్ళలేకపోయిన వారు, 2020 మార్చి 22 నుండి 2020 మార్చి 31 వరకు భారతదేశంలో వారు గడిపిన కాలం పరిగణనలోకి తీసుకోబడదు; లేదా
· 2020 మార్చి 1 న లేదా తరువాత నావల్ కరోనా వైరస్  కారణంగా భారతదేశంలో నిర్బంధం అమలులో ఉంది మరియు 2020 మార్చి 31 న లేదా అంతకు ముందు తరలింపు విమానంలో బయలుదేరినది లేదా 2020 మార్చి 31 న లేదా అంతకు ముందు భారతదేశం విడిచి వెళ్ళలేకపోయిన వారు, నిర్బంధం ప్రారంభించినప్పటి నుండి వారు బయలుదేరిన తేదీ లేదా 2020 మార్చి 31 వరకు ఉన్న కాలం పరిగణనలోకి తీసుకోబడదు; లేదా
· 2020 మార్చి 31 న లేదా అంతకు ముందు తరలింపు విమానంలో బయలుదేరినది, 2020 మార్చి 22 నుండి ఆయన బయలుదేరిన తేదీ వరకు భారతదేశంలో వారు గడిపిన కాలం పరిగణనలోకి తీసుకోబడదు.
అంతేకాకుండా, 2020-21 ఆర్థిక సంవత్సరంలో లాక్ డౌన్ కొనసాగుతున్నందున మరియు అంతర్జాతీయ విమాన కార్యకలాపాలు ఎప్పుడు ప్రారంభమవుతాయో ఇంకా స్పష్టంగా తెలియరాకపోవడం వల్ల, అంతర్జాతీయ విమాన కార్యకలాపాలు సాధారణ స్థితికి వచ్చే తేదీ వరకు ఈ వ్యక్తులు బస చేసిన కాలాన్ని మినహాయించి మునుపటి సంవత్సరానికి నివాస స్థితిని నిర్ణయించడానికి 2020-21 సాధారణీకరణ తర్వాత ఒక సర్క్యులర్ జారీ చేయబడుతుంది.
PIB Headquarters
గోల్కొ౦డ లోని 430 సంవత్సరముల వయస్సు కలిగిన బాయోబాబ్ చెట్టు ఆరోగ్య౦ గానే ఉ౦ది: ఉద్యాన శాఖ నివేదిక
గోల్కొండ కోటలోని నయా ఖిల్లా వద్ద ఉన్న430 సంవత్సరాల వయస్సు కలిగిన బాయోబాబ్ చెట్టు, ఆరోగ్య౦గానే ఉన్నట్లు సూపరింటెండెంట్ ఆర్కియాలజిస్ట్, ఆర్కియోలాజికల్ సొసైటి ఆఫ్ ఇండియా , శ్రీ మిలన్ కుమార్ చౌబే తెలిపారు. ఈ చెట్టు ఉద్యాన శాఖ నిపుణులచే తనిఖీ చేయబడి ఆరోగ్యకరమైనదిగా గుర్తించబడినట్లు చౌబే ఓ పత్రికా ప్రకటనలో తెలిపారు.
మానవ వనరుల అభివృద్ధి మంత్రిత్వ శాఖ
కేంద్ర విద్య మంత్రిత్వ శాఖ ఆధ్వర్యంలోని పాఠశాల విద్య & అక్షరాస్యత విభాగంలో 'పంచ్ ప్రాణ్', 'స్వచ్ఛత' ప్రతిజ్ఞలు నిర్వహణ
కేంద్ర విద్య మంత్రిత్వ శాఖ ఆధ్వర్యంలోని పాఠశాల విద్య & అక్షరాస్యత విభాగం కార్యదర్శి శ్రీ సంజయ్ కుమార్, మంత్రిత్వ శాఖ ఆధ్వర్యంలో పని చేసే విభాగాధిపతులు, స్వయంప్రతిపత్త సంస్థల అధిపతులు, సీనియర్ అధికారులతో 'పంచ్ ప్రాణ్', 'స్వచ్ఛత' ప్రతిజ్ఞలు చేయించారు.
సమష్టి ప్రయత్నాల ద్వారా భారతదేశాన్ని అభివృద్ధి వైపు నడిపించాలన్న ప్రధానమంత్రి కలను నిజం చేసేందుకు, పంచప్రాణ్ ప్రతిజ్ఞ చేసేలా విద్యార్థులను ప్రేరేపించాల్సిన ప్రాముఖ్యతను శ్రీ కుమార్ స్పష్టం చేశారు.
స్వచ్ఛత అభియాన్ 3.0 ప్రాముఖ్యత గురించి కూడా శ్రీ కుమార్ వివరించారు. స్వచ్ఛత అభియాన్ 3.0 ప్రాధాన్యతపై ముఖ్యంగా విద్యార్థుల్లో అవగాహన పెంపొందించాలని అధికారులకు సూచించారు.
ప్రధాన మంత్రి కార్యాలయం
హెలికాప్టర్ దుర్ఘటన లో జనరల్శ్రీ బిపిన్ రావత్, ఆయన సతీమణి మరియు సాయుధ దళాల కు చెందిన ఇతర సిబ్బంది కన్నుమూత పట్ల సంతాపాన్ని వ్యక్తం చేసిన ప్రధానమంత్రి
తమిళ నాడు లో జరిగిన హెలికాప్టర్ దుర్ఘటన లో జనరల్ శ్రీ బిపిన్ రావత్, ఆయన సతీమణి లతో పాటు సాయుధ దళాల కు చెందిన ఇతర సిబ్బంది కన్నుమూయడం పట్ల ప్రధాన మంత్రి శ్రీ నరేంద్ర మోదీ ప్రగాఢ దు:ఖాన్ని వ్యక్తం చేశారు.
ప్రధాన మంత్రి వరుస ట్వీట్ లలో -
‘‘తమిళ నాడు లో హెలికాప్టర్ కూలిపోయిన ఘటన పట్ల నేను అత్యంత దు:ఖానికి లోనయ్యాను. ఈ దుర్ఘటన లో మనం జనరల్ శ్రీ బిపిన్ రావత్ ను, ఆయన సతీమణి ని మరియు సాయుధ దళాల కు చెందిన ఇతర సిబ్బంది ని కోల్పోయాం. ఆయన అత్యంత నిష్ఠ తో భారతదేశాని కి సేవల ను అందించారు. ఆప్తుల ను కోల్పోయిన కుటుంబాల శోకం లో నేను సైతం పాలుపంచుకొంటున్నాను.
జనరల్ శ్రీ బిపిన్ రావత్ ఒక ఉత్కృష్ట సైనికునిగా ఉండే వారు. ఒక సిసలైన దేశభక్తుని వలె ఆయన మన సాయుధ దళాల ను, సమస్త సురక్ష వ్యవస్థ ను ఆధునికీకరించడం లో బహుమూల్యమైనటువంటి తోడ్పాటు ను అందించారు. వ్యూహాత్మక అంశాల లో ఆయన దూరదృష్టి, అభిప్రాయాలు అసాధారణమైనవిగా ఉండేవి. ఆయన కన్నుమూత నాకెంతో దు:ఖదాయకం గా ఉంది. ఓమ్ శాంతి.
భారతదేశాని కి తొలి ‘సిడిఎస్’ గా జనరల్ శ్రీ రావత్ రక్షణ సంబంధి సంస్కరణలు సహా సాయుధ దళాల కు సంబంధించిన విభిన్న విషయాలపైన గొప్ప కృషి ని చేశారు. సైన్యాని కి తన సేవలను అందించడం లో ఆయన తనకు గల అపారమైన అనుభవాన్ని వినియోగించారు. భారతదేశం ఆయన అందించినటువంటి అపూర్వ సేవలను ఎన్నటికీ మరచిపోదు.’’ అని పేర్కొన్నారు.
వాణిజ్యం, పరిశ్రమల మంత్రిత్వ శాఖ
స్థానిక సంస్థలకు టెండర్లు
ఆత్మనిర్భర్ భారత్ కింద, స్థానిక సంస్థలకు ప్రభుత్వ టెండర్లు దక్కేలా ఈ క్రింది చర్యలను కేంద్ర ప్రభుత్వం చేపట్టింది.
1. వ్యయ విభాగం  15.05.2020న ఇచ్చిన ఆదేశం 12/17/2019-పీపీడీ  ద్వారా, సాధారణ ఆర్థిక నిబంధనలు -2017లోని 161  నిబంధన సవరణ జరిగింది. రూ.200 కోట్లకు పైగా విలువైన కాంట్రాక్టు లేదా సరఫరా కోసం 'గ్లోబర్ టెండర్ ఎంక్వైరీ' ని ఈ సవరణ పరిమితం చేసింది. స్థానిక పరిశ్రమల ప్రయోజనం కోసం స్థానిక టెండర్ల సంఖ్యను పెంచడం దీని ఉద్దేశం.
2. ప్రజా సరఫరాల్లో  స్థానిక సరఫరాదారులు పాల్గొనడాన్ని ప్రోత్సహించడానికి, జీఎఫ్ఆర్-2017లోని 153 నిబంధన కింద, 'పరిశ్రమలు, అంతర్గత వర్తకం ప్రోత్సాహక విభాగం'  04.06.2020న ఆదేశాన్ని  జారీ చేసింది.
3. విక్రేతలు, తాము అమ్మే వస్తువులు ఏ దేశంలో తయారయ్యాయన్న విషయాన్ని గవర్నమెంట్ మార్కెట్ప్లేస్  వెబ్సైట్లో పొందుపరచడాన్ని జీఈఎం తప్పనిసరి చేసింది.
జీఈఎంలో అందుబాటులో ఉన్న సమాచారం ప్రకారం, కొత్త మార్గదర్శకాలను అనుసరించి 04.06.2020-15.09.2020 మధ్య 50,346 కాంట్రాక్టులను వివిధ విక్రేతలకు అప్పగించారు.
కేంద్ర వాణిజ్యం, పరిశ్రమల శాఖ మంత్రి శ్రీ పీయూష్ గోయల్, లిఖితపూర్వక సమాధానంగా ఈ సమాచారాన్ని రాజ్యసభకు సమర్పించారు.
సమాచార, ప్రసార మంత్రిత్వ శాఖ
ఒటిటి, డిజిటల్ ప్లాట్ఫాం లతో నటనా రంగంలో అవకాశాలు పెరిగాయి : కాస్టింగ్ డైరక్టర్ ముఖేష్ చంద్ర
53వ ఐఎఫ్ ఎఫ్ ఐ ముఖాముఖి కార్యక్రమంలో పాల్గొన్న కాస్టింగ్ డైరక్టర్లు ముఖేష్ ఛబ్రా, క్షితిజ్ మెహతా
భారత చలనచిత్ర రంగంలో కాస్టింగ్ ప్రక్రియ గురించి, కాస్టింగ్ డైరక్టర్ పాత్ర ఆవిర్భావం గురించి ఇఫి 53వ సమావేశాల సందరర్బంగా జరిగిన ముఖాముఖి
కార్యక్రమంలో మాట్లాడుతూ ప్రముఖ కాస్టింగ్ డైరక్టర్ ముఖేష్ చబ్రా, కాస్టింగ్ అనేది ఎంతో ప్రాచీన ప్రక్రియ అని, అయితే కాస్టింగ్ డైరక్షన్ అనేది ఒక
ప్రత్యేక విభాగంగా నూతన ప్రక్రియ అని ఆయన అన్నారు.గతంలో అందుబాటులో ఉన్న నటీ నటులను డైరక్టర్లు, ప్రొడ్యూసర్లు ఎంపికచేసుకునే వారని, కానీ నిప్పుడు
నటీనటుల ఎంపిక ప్రక్రియ మరింత ప్రొఫెషనల్గా జరుగుతున్నదన్నారు.
భారత చలనచిత్ర పరిశ్రమ రంగంలో కాస్టింగ్ రంగాన్ని ఒక క్రమపద్ధతికి తీసుకురావడంలో ముఖేష్ చబ్రా కీలకపాత్ర పోషించారు. అలాగే కాస్టింగ్ రంగంలో మరో ముఖ్యమైన
పేరు క్షితిజ్ మెహతా. వీరు ఇరువురూ 53వ ఇంటర్నేషనల్ ఫిల్మ్ ఫెస్టివల్ ఆఫ్ ఇండియా ముఖాముఖి కార్యక్రమంలో పాల్గొన్నారు. ఇరువురూ, నూతన భారత సినిమాలో కాస్టింగ్ అనే
అంశంపై ఇరువురూ ప్రసంగించారు.కాస్టింగ్ ప్రక్రియ ఆవిర్భౄవంపైనా , భారత చలనచిత్ర రంగంలో కాస్టింగ్ రంగంపై ఒటిటి ప్లాట్ ఫాం ల ప్రభావంపైన మాట్లాడారు.అలాగే ప్రత్యేకమైన పాత్రలకు నటీనటుల ఎంపిక విషయంలో సామాజిక మాధ్యమాల ప్రభావం గురించి కూడా ప్రస్తావించారు. చలనచిత్ర పరిశ్రమలోని కాస్టింగ్ రంగంపై ఒటిటి ప్లాట్ఫాంలు, డిజిటల్ ప్రపంచం ప్రభావం గురించి ప్రస్తావిస్తూ ముఖేష్ ఛబ్రా,ఒటిటి, డిజిటల్ ప్లాట్ఫారంలు పెరగడం వల్ల నటనా రంగంలో అవకాశాలు మరింతగా పెరిగాయన్నారు. డిజిటల్ రంగం ప్రయోగాలకు అవకాశాన్నిచ్చిందని ఆయన చెప్పారు.ముఖేష్ ఆలోచనలను మరింత ముందుకు తీసుకువెళుతూ క్షితిజ్ మెహతా, ఒటిటి ప్లాట్ఫారంలు కాస్టింగ్ ప్రక్రియను మరింత ఆసక్తిదాయంగా మలిచాయని అన్నారు. సినిమాలలో చిన్న చిన్న పాత్రలలో కనిపిస్తూ వచ్చిన నటులు ఇప్పుడు వెబ్ సిరీస్లో, ఒటిటి లో చాలా పెద్ద పాత్రలలో కనిపిస్తున్నారన్నారు. ఒటిటి ప్లాట్ ఫారంలలో ఒత్తిడి కాస్త తక్కువగా ఉంటుందని, సులభతర కాస్టింగ్ కు అవకాశం కల్పించిందని, అందువల్ల ఈ ప్రక్రియ మరింత విశాలమైందన్నారు.నటీనటులకు వర్క్షాప్లు నిర్వహించాల్సిన అవసరం, వాటి ప్రాధాన్యతను గురించి ప్రస్తావిస్తూ, ఈ వర్క్షాప్ల ద్వారా నూతన నటీనటులు ఆయా పాత్రలలో నటించేందుకు వారిని సన్నద్ధులను చేయడానికి వారిలో మరింత పరిపక్వత తీసుకురావడానికి వర్క్షాప్లు ఉపకరిస్తాయన్నారు..శిక్షణ తీసుకోకుండానే కొందరు విజయంసాధించి ఉండవచ్చని అయితే ఈ శిక్షణను పూర్తి చేసుకుంటే వారు తేడాను గమనించగలుగుతారన్నారు. దీర్ఘకాలంలో దీని ప్రయోజనం కనిపిస్తుందని చెప్పారు.సోషల్ మీడియాలో పాపులారిటీ ప్రభావం, కాస్టింగ్ ప్రక్రియపై ఉంటుందా అని అడిగిన ఒక ప్రశ్నకు సమాధానమిస్తూ ఆయన, సోషల్ మీడియాలో పాపులర్ కావడం, నటుడిగా ఎంపికకావడం అనే వాటికి సంబంధం లేదని అన్నారు. ఆయా పాత్రలకు ఆడిషన్ ద్వారా నటీనటుల ఎంపిక జరుగుతుందన్నారు.నటులు కావాలంటే అందుకు శిక్షణ తీసుకోవాలని, నటనకు సంబంధించిన అవగాహన పెంచుకుని ఆ వృత్తికి నూరుశాతం న్యాయం చేసేవిధంగా
సిద్ధం కావాలని అన్నారు. ఈ విషయమై ముఖే ఛబ్రా ఆలోచనలతో క్షితిజ్ మెహతా ఏకీభవించారు.క్షితిజ్ మెహత్, ముఖేష్ ఛబ్రాలు భారతీయ చలనచిత్ర రంగంలో బంధుప్రీతి గురించి ఇతర అంశాల గురించి తమ అభిప్రాయాలు వెల్లడించారు. ఇదే అంశంపై అడిగిన ఒక ప్రశ్నకు సమాధానమిస్తూ వారు, రాజ్కుమార్ రావు, ఆయష్మాన్, ఫాతిమా షేక్, రసికా దుగ్గల్, సన్యా మల్హోత్రా, మృణాల్ ఠాకూర్,వంటి ప్రతిభ కలవారు అవకాశాలను పొందుతున్నారని, వారు చలనచిత్ర పరిశ్రమ రంగంలో బాగా రాణిస్తున్నారని తెలిపారు.
మహిళా, శిశు అభివృద్ధి మంత్రిత్వ శాఖ
కేంద్ర మహిళా మరియు శిశు అభివృద్ధి మంత్రిత్వ శాఖ జువెనైల్ జస్టిస్  మోడల్ రూల్స్, 2016 సవరణలపై వ్యాఖ్యలు/సూచనలను కోరింది
కేంద్ర మహిళా మరియు శిశు అభివృద్ధి మంత్రిత్వ శాఖ జువెనైల్ జస్టిస్  మోడల్ రూల్స్, 2016 యొక్క ముసాయిదా సవరణలకు అన్ని వర్గాల నుంచివ్యాఖ్యలు/సూచనలను ఆహ్వానించింది. 11.11.2021 cw2section-mwcd[at]gov[dot]in ఈ-మెయిల్ ఐడీలో పేర్కొన్న నిబంధనలపై వ్యాఖ్యలు/సూచనలను చేయవలసిందిగా విజ్ఞప్తి చేసింది..
జువైనల్ జస్టిస్ చట్టం, 2015ను సవరించాలని కోరుతూ జువైనల్ జస్టిస్  సవరణ బిల్లు2021, రాజ్యసభలో 2021 జూలై 28న ఆమోదం పొందింది. ఈ బిల్లును ప్రభుత్వం పార్లమెంటులో ప్రవేశపెట్టింది. ఈ ఏడాది బడ్జెట్ సెషన్ సందర్భంగా ఇది 24.03.2021వ తేదీన లోక్సభలో ఈ బిల్లు ఆమోదించబడింది.
బిల్లును ప్రవేశపెడుతూ కేంద్ర మహిళా శిశు అభివృద్ధి శాఖ మంత్రి స్మృతి జుబిన్ ఇరానీ మాట్లాడుతూ.. వ్యవస్థలో ప్రబలంగా ఉన్న లోపాల దృష్ట్యా బలహీనవర్గాల పిల్లల సంరక్షణ మరియు రక్షణ బాధ్యతను జిల్లా మేజిస్ట్రేట్లకు అప్పగించాల్సిన అవసరాన్ని నొక్కి చెప్పారు. అన్ని సమస్యల కంటే భారతదేశపు పిల్లలకు ప్రాధాన్యత ఇవ్వడంపై పార్లమెంటు దృష్టిపెట్టాలని ఆమె సూచించింది.
కేసులను త్వరితగతిన పరిష్కరించేందుకు మరియు జవాబుదారీతనాన్ని పెంపొందించడానికి, జువెనైల్ జస్టిస్ చట్టంలోని సెక్షన్ 61 ప్రకారం దత్తత ఉత్తర్వులను జారీ చేయడానికి అదనపు జిల్లా మేజిస్ట్రేట్తో సహా జిల్లా మేజిస్ట్రేట్కు అధికారం ఇవ్వడం వంటివి సవరణలలో ఉన్నాయి. దీని అమలును సులభతరం చేయడంతోపాటు, ఆపద పరిస్థితుల్లో ఉన్న పిల్లలకు అనుకూలంగా సమీకృత ప్రయత్నాలను పొందడం కోసం జిల్లా మేజిస్ట్రేట్లకు చట్టం కింద మరింత అధికారాన్ని కల్పించారు. చట్టంలోని సవరించిన నిబంధనల ప్రకారం, జిల్లా మేజిస్ట్రేట్ సిఫార్సులను పరిగణనలోకి తీసుకున్న తర్వాత ఏదైనా చైల్డ్ కేర్ ఇన్స్టిట్యూషన్లు నమోదు చేయబడతాయి. జిల్లా చైల్డ్ ప్రొటెక్షన్ యూనిట్లు, చైల్డ్ వెల్ఫేర్ కమిటీలు, జువైనల్ జస్టిస్ బోర్డులు, స్పెషలైజ్డ్ జువెనైల్ పోలీస్ యూనిట్లు, చైల్డ్ కేర్ ఇన్స్టిట్యూషన్లు మొదలైన వాటి పనితీరును జిల్లా మేజిస్ట్రేట్ స్వతంత్రంగా అంచనా వేస్తారు.
జువెనైల్ జస్టిస్  మోడల్ రూల్స్, 2016కి సవరణల డ్రాఫ్ట్ను చూడటానికి క్రింది లింక్పై క్లిక్ చేయండి
https://wcd.nic.in/sites/default/files/Attachment-%20Working%20Draft%20on%20JJ%20Model%20Rules%202016-%20forwarding%20for%20comments%2027102021_0.pdf
హోం మంత్రిత్వ శాఖ
వలస కార్మికులను పునారావాస గృహాల్లో ఆశ్రయం కల్పించాలన్న సర్వోన్నత న్యాయస్థాన ఆదేశాన్ని అమలుపరచాలని అన్ని రాష్ట్రాల మరియు కేంద్రపాలిత ప్రాంతాల ప్రభుత్వాలను వ్రాసిన కేంద్ర హోం శాఖ
కొవిడ్-19 వ్యాప్తిని అడ్డుకోవడానికి ప్రభుత్వం విధించిన లాక్డౌన్ను సమర్థవంతంగా అమలుపరచడంలో భాగంగా దేశంలోని వివిధ ప్రాంతాల్లోని వలస కార్మికులకు పునరావాస గృహాల్లో ఆశ్రయం కల్పించాలన్న సర్వోన్నత న్యాయస్థాన ఆదేశాన్ని అమలుపరచాలని అన్ని రాష్ట్ర మరియు కేంద్రపాలిత ప్రాంత ప్రభుత్వాలకు కేంద్ర హోం శాఖ లేఖలు వ్రాసింది.
దేశ వ్యాప్తంగా ఉన్న వలస కార్మికులకు పునరావాస కేంద్రాల్లో సరియైన వైద్య, ఆహార, పరిశుభ్రమైన త్రాగు నీరు మరియు పరిసర ప్రాంతాలు పరిశుభ్రతను కల్పించాలని న్యాయస్థానం ఆదేశించింది. వారి ఎటువంటి భయం లేకుండా ఉండేలా సౌకర్యాలతోపాటు అన్ని రకాల విశ్వాసాల ప్రకారం శిక్షణ పొందిన హిత బోధకులను లేదా నాయకులను ఆయా కేంద్రలను సందర్శించేలా చేయాలని ఆదేశించింది.
వలస కార్మికుల భయాన్ని మరియు ఆందోళనను పోలీసు వారు మరియు ఇతర యంత్రాంగం మానవతా దృక్పథంతో అర్థం చేసుకుని ఆయా రాష్ట్ర మరియు కేంద్రపాలిత ప్రాంత ప్రభుత్వాలు పోలీసులతోపాటు స్వచ్ఛంద సేవకుల సహకారం, పర్యవేక్షణలో వారి సంరక్షణకు, సంక్షేమానికి పాటుపడాలని తెలిపింది.
సర్వోన్నత న్యాయస్థాన ఆదేశాలతోపాటుగా కేంద్ర ఆరోగ్య మరియు కుటుంబ సంక్షేమ శాఖ వారి ఆదేశాలను, మార్గదర్శకాలను కూడా పాటించాలని కేంద్ర హోం శాఖ అన్ని రాష్ట్ర మరియు కేంద్ర పాలిత ప్రాంత ప్రభుత్వాలకు వ్రాసిన లేఖలో పేర్కొంది. వలస కార్మికుల్లో మానసిక సంబంధింత సమస్యలు ఏవైనా ఉంటే వాటిని నిర్వహించడానికి తగిన మార్గదర్శకాలను విడుదల చేసింది, ఆ మార్గదర్శకాలను తెలుసుకోవడానికి https://www.mohfw.gov.in/pdf/RevisedPsychosocialissuesofmigrantsCOVID19.pdf వెబ్సైట్ సందర్శించవచ్చు.
(
ప్రధాన మంత్రి కార్యాలయం
సీరమ్ ఇన్స్టిట్యూట్ అగ్ని ప్రమాదంలో ప్రాణనష్టంపై ప్రధాని సంతాపం
పుణెలోని సీరమ్ ఇన్స్టిట్యూట్ అగ్ని ప్రమాదంలో ప్రాణనష్టం జరగడంపై ప్రధానమంత్రి శ్రీ నరేంద్ర మోదీ సామాజిక మాధ్యమం ట్వట్టర్ ద్వారా తీవ్ర ఆవేదన వ్యక్తం చేశారు. ‘‘సీరమ్ ఇన్స్టిట్యూట్ ఇండియాలో దురదృష్టవశాత్తూ చోటుచేసుకున్న అగ్ని ప్రమాదంలో ప్రాణనష్టం సంభవించడం ఎంతో ఆవేదన కలిగిస్తోంది. ఈ విషాద సమయంలో ప్రాణాలు కోల్పోయిన వారి కుటుంబాలకు నా సంతాపం తెలుపుతున్నాను. ఈ దుర్ఘటనలో గాయపడినవారు సత్వరం కోలుకోవాలని నేను ప్రార్థిస్తున్నాను’’ అని ఆ సందేశంలో పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
తూనికలు కొలతల విభాగం చట్టాలకు సంబంధించి ఇండియా కిర్గిస్థాన్ మధ్యన కుదిరిన అవగాహన ఒప్పంద పత్రానికి కేంద్ర కేబినెట్ ఆమోదం.
తూనికలు కొలతల విభాగం చట్టాలకు సంబంధించి ఇండియా కిర్గిస్థాన్ దేశాల మధ్యన కుదిరిన అవగాహన ఒప్పంద పత్రానికి కేంద్ర కేబినెట్ ఆమోదం తెలిపింది. ప్రధాని శ్రీ నరేంద్ర మోదీ ఆధ్వర్యంలో సమావేశమైన కేంద్ర కేబినెట్ ఈ నిర్ణయం తీసుకుంది. జూన్ 13నుంచి 14 వరకు నిర్వహించే ఎస్ సివో నేపథ్యంలో ఈ ఎంవోయు కుదిరింది.
ప్రయోజనాలు
1. తూనికలు కొలతల శాఖ చట్టాలకు సంబంధించిన సమాచారం, పత్రాలను ఇచ్చిపుచ్చుకోవడం
2. ఈ రంగానికి సంబంధించి అధికారులు, అధికారేతరులకోసం ఒక శిక్షణ కార్యక్రమాన్ని రూపొందించడం
3. తూనికలు కొలతల రంగంలో పరస్పర సహకారానికి సంబంధించి ఆ రంగానికి చెందిన అధికారులు, నిపుణుల సాయాన్నిఇరుదేశాలు తీసుకోవడం
4. ఈ రంగంలో ఇరు దేశాలకు ఆమోదయోగ్యంగా వుండేలా నిర్వహించే సెమినార్లు, వర్క్ షాపులు, సమావేశాలు, అటాచ్ మెంట్ లెర్నింగ్ కార్యక్రమాల్లో ఇరుదేశాలు పాల్గొనడం.
5. ముందస్తు ప్యాకేజీ వస్తువులకోసంగాను అవసరమయ్యేవాటిని ఏర్పాటు చేసుకోవడం జరుగుతుంది. ముందస్తు ప్యాకేజీ వస్తువులను రాష్ట్రాల తూనికలు, కొలతల శాఖ పర్యవేక్షణలో నిర్వహించడం.
6. ముందస్తు ప్యాకేజీ వస్తువులకు సంబంధించిన నియమ నిబంధనలు ఏ స్థాయిలోవున్నాయో సమీక్ష చేయడం.
7. ఉత్పత్తిదారులు, వినియోగదారులకు మధ్యన కుదిరిన పరస్పర ఒప్పందాల్లో తూనికలు, కొలతల శాఖ నిర్వహించిన పర్యవేక్షణ అనుభవాలను ఇచ్చిపుచ్చుకోవడం.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
మే 31, 2020 న జరగాల్సిన సివిల్ సర్వీసెస్  పరీక్ష వాయిదా
కోవిడ్ -19 మహమ్మారి కారణంగా దేశ వ్యాప్తంగా విధించిన లాక్డౌన్ రెండవ దశ తరువాత పరిస్థితిని సమీక్షించేందుకు యూనియన్ పబ్లిక్ సర్వీస్ కమిషన్  ఈ రోజు ప్రత్యేక సమావేశాన్ని నిర్వహించింది. లాక్డౌన్ పరిమితుల పొడిగింపులను గమనించి ప్రస్తుతానికి పరీక్షలు మరియు ఇంటర్వ్యూలు తిరిగి ప్రారంభించుట ఇప్పట్లో సాధ్యం కాదని కమిషన్ ఒక అభిప్రాయానికి వచ్చింది. ఈ నేపథ్యంలో మే 31 న జరగాల్సిన సివిల్ సర్వీసెస్  పరీక్ష వాయిదా పడింది. ఈ పరీక్ష ఇండియన్ ఫారెస్ట్ సర్వీస్ పరీక్షకు స్క్రీనింగ్ పరీక్షగా కూడా పని చేస్తుంది కాబట్టి, ఇండియన్ ఫారెస్ట్ సర్వీస్ ఎగ్జామినేషన్ షెడ్యూల్ కూడా వాయిదా వేయబడింది. మే 20, 2020 న దేశంలో కోవిడ్-19 పరిస్థితిని మరోసారి సమీక్షించిన తరువాత ఈ పరీక్షల నిర్వహణ తాజా తేదీల్ని యూపీఎస్సీ ఒక నిర్ణయం తీసుకొని తన వెబ్సైట్లో వాటిని సమయానుకూలంగా తెలియజేయనుంది.
(ఇప్పటికే పలు పరీక్షలు వాయిదా..
కమిషన్ ఇప్పటికే ఈ క్రింది పరాక్షలను వాయిదా వేసింది:  సివిల్ సర్వీసెస్ ఎగ్జామినేషన్, 2019 లో మిగిలిన అభ్యర్థులకు వ్యక్తిత్వ పరీక్ష;  ఇండియన్ ఎకనామిక్ సర్వీస్ / ఇండియన్ స్టాటిస్టికల్ సర్వీస్ ఎగ్జామినేషన్, 2020;  సంయుక్త వైద్య సేవల పరీక్ష కోసం నోటిఫికేషన్, 2020;  కేంద్ర సాయుధ పోలీసు దళాల పరీక్ష, 2020 మరియు  ఎన్డీఏ & నావల్ అకాడమీ పరీక్ష, 2020 కొరకు నోటిఫికేషన్. వాయిదా వేసిన పరీక్షలు / పరీక్షలకు తేదీలు నిర్ణయించబడినప్పుడు, అభ్యర్థులకు కనీసం 30 రోజుల ముందుగా నోటీసు ఇవ్వబడుతుంది.
రైల్వే మంత్రిత్వ శాఖ
497 రైల్వే స్టేషన్లు లిఫ్ట్లు లేదా ఎస్కలేటర్లను అందించడం ద్వారా దివ్యాంగులకు స్టేషన్లను స్నేహపూర్వకంగా మార్చాయి
ఆగస్టు 2022 వరకు 339 స్టేషన్లలో 1090 ఎస్కలేటర్లు అందుబాటులోకి వచ్చాయి
ఆగస్టు 2022 వరకు 400 స్టేషన్లలో 981 లిఫ్ట్లు అందుబాటులోకి వచ్చాయి
'సుగమ్య భారత్ అభియాన్'లో భాగంగా, రైల్వే ప్లాట్ఫారమ్లపై దివ్యాంగులు, వృద్ధులు, పిల్లలకు సులభంగా వెళ్లడానికి, భారతీయ రైల్వే దేశవ్యాప్తంగా రైల్వే స్టేషన్లలో లిఫ్టులు ఎస్కలేటర్లను ఏర్పాటు చేస్తోంది. ఇప్పటివరకు 497 స్టేషన్లలో లిఫ్టులు లేదా ఎస్కలేటర్లు ఏర్పాటయ్యాయి.
ఎస్కలేటర్లు:- పాలసీ ప్రకారం, సాధారణంగా రైల్వేలు రాష్ట్ర రాజధానులు, 10 లక్షల కంటే ఎక్కువ జనాభా ఉన్న నగరాలు లేదా రోజుకు 25000 కంటే ఎక్కువ మంది నడిచే స్టేషన్లలో ఎస్కలేటర్లను ఉన్నాయి. ఇప్పటివరకు, 339 స్టేషన్లలో 1090 ఎస్కలేటర్లను ఆగస్టు 2022 వరకు అందించారు. ఎస్కలేటర్ల ఏర్పాటు వార్షిక స్థానం క్రింది విధంగా ఉంది:-
|
|
సంవత్సరం
|
|
మార్చి 2019 వరకు
|
|
2019-20
|
|
2020-21
|
|
2021-22
|
|
2022–-23 నుండి ఆగస్టు వరకు.
|
|
అందించిన ఎస్కలేటర్ల సంఖ్యలు
|
|
656
|
|
86
|
|
120
|
|
182+ 10 
|
|
46+ 8 
లిఫ్ట్లు:- పాలసీ ప్రకారం, ఫుట్ఫాల్, స్థల పరిమితులు మొదలైన వాటిని పరిగణనలోకి తీసుకుని లిఫ్ట్ ఏర్పాటు కోసం స్టేషన్లు/ప్లాట్ఫారమ్లను ఎంచుకునే అధికారం జీఎం/జోనల్ రైల్వేలకు ఉంది.
ఇప్పటి వరకు, 400 స్టేషన్లలో 981 లిఫ్ట్లు ఆగస్టు, 2022 వరకు అందుబాటులోకి వచ్చాయి. లిఫ్ట్ల సదుపాయం వార్షిక స్థానం క్రింది విధంగా ఉంది:-
|
|
సంవత్సరం
|
|
మార్చి 2019 వరకు
|
|
2019-20
|
|
2020-21
|
|
2021-22
|
|
2022-–23 నుండి ఆగస్టు వరకు.
|
|
లిఫ్ట్ల సంఖ్యలు
|
|
484
|
|
92
|
|
156
|
|
208
|
|
41
భారతీయ రైల్వే వివిధ స్టేషన్లలో ప్రయాణీకుల సౌకర్యాలను మెరుగుపరచడానికి నిరంతరం ప్రయత్నిస్తోంది. రైల్వే ప్లాట్ఫారమ్ల వద్ద ఎస్కలేటర్లు లిఫ్ట్లను ఏర్పాటు చేయడం ఇందులో ఒక భాగం. పెరుగుతున్న ప్రయాణీకుల సంఖ్యను దృష్టిలో ఉంచుకుని కూడా అవసరం. ఇటువంటి సదుపాయం ప్రయాణీకుల నిష్క్రమణ/ప్రవేశం వద్ద మెరుగుదలను సులభతరం చేస్తుంది ప్రయాణీకుల భద్రతను మెరుగుపరచడానికి ఇది తదుపరి దశ.
ప్రధాన మంత్రి కార్యాలయం
సెమికండక్టర్ మరియు డిస్ప్లే ఫేబ్ ల తయారీ కోసం వేదాంత- ఫాక్స్ కాన్ గ్రూపు తో 1.54లక్షల కోట్ల రూపాయల ఎమ్ఒయు పై గుజరాత్ ప్రభుత్వం సంతకాలు చేసిన అనంతరం ఆశావాదాన్నివ్యక్తం చేసిన ప్రధాన మంత్రి
1.54 లక్షల కోట్ల రూపాయలపెట్టుబడి ఆర్థిక వ్యవస్థ కు ఉత్తేజాన్ని ఇవ్వడం తో పాటు గా ఉద్యోగాల కు ఒకగణనీయమైన ప్రభావాన్ని ఏర్పరచనుంది
సెమి-కండక్టర్ మరియు డిస్ ప్లే ఫేబ్ ల తయారీ కోసం 1.54 లక్షల కోట్ల రూపాయల ఎమ్ఒయు పై గుజరాత్ ప్రభుత్వం సంతకాలు చేసిన తరువాత ప్రధాన మంత్రి శ్రీ నరేంద్ర మోదీ ఈ పరిణామం పై ఆశావాదాన్ని వ్యక్తం చేశారు.
ఈ పెట్టుబడి ఆర్థిక వ్యవస్థ కు ఉత్తేజాన్ని ఇవ్వడం తో పాటు గా ఉద్యోగాల కల్పన లో ఒక గణనీయమైన ప్రభావాన్ని ఏర్పరుస్తుందని ప్రధాన మంత్రి అన్నారు. తద్ద్వారా సూక్ష్మ, చిన్న, మధ్యతరహా వ్యాపార సంస్థల కు సహాయకారి అవుతుంది అని కూడా ఆయన అన్నారు.
గుజరాత్ ముఖ్యమంత్రి శ్రీ భూపేంద్ర పటేల్ చేసిన ఒక ట్వీట్ ను ప్రధాన మంత్రి శేర్ చేస్తూ మరొక ట్వీట్ లో -
‘‘ఈ అవగాహనపూర్వక ఒప్పంద పత్రం  భారతదేశం యొక్క సెమి-కండక్టర్ తయారీ సంబంధి ఆకాంక్షల ను త్వరితం చేయడం లో ఒక ముఖ్యమైనటువంటి అడుగు అని చెప్పాలి. 1.54 లక్షల కోట్ల రూపాయల పెట్టుబడి ఆర్థిక వ్యవస్థ కు ఉత్తేజాన్ని ఇవ్వడం తో పాటు గా ఉద్యోగాల కల్పన లో ఒక గణనీయమైన ప్రభావాన్ని ఏర్పరుస్తుంది. ఇది అనుబంధ పరిశ్రమల కు కూడా ఒక భారీ ఇకోసిస్టమ్ ను సృజించడంతో పాటు మన సూక్ష్మ, చిన్న, మధ్యతరహా వ్యాపార సంస్థల కు సాయపడుతుంది.’’ అని పేర్కొన్నారు.
(
ఆర్థిక మంత్రిత్వ శాఖ
11,284 ప్రజా సమస్యలు, 2,082 ప్రజల గ్రీవెన్స్ అప్పీళ్లను 2022 నవంబర్, 2023 ఆగష్టు మధ్య పరిష్కరించిన సీబీఐసి, వీటితో పాటు 195 అవుట్ డోర్ ప్రచారాలు, అన్ని సిబిఐసి క్షేత్ర కార్యాలయాల పరిసరాల్లో స్వచ్ఛత కింద ప్రత్యేక ప్రచారం 2.0
86,000 ఫైల్లు తొలగించడంతో భౌతిక ఫైల్లను తగ్గించడానికి సిబిఐసి ఎక్కువగా ఇ-ఆఫీస్కు మారుతుంది.
స్వచ్ఛత కోసం ప్రత్యేక ప్రచారం 3.0... 2023 అక్టోబర్ 2 నుండి 31 వరకు గుర్తించబడిన పని పెండింగ్ను తగ్గించడంపై దృష్టి పెట్టింది.
పరోక్ష పన్నులు, కస్టమ్స్ సెంట్రల్ బోర్డు  నవంబర్, 2022 నుండి ఆగస్టు, 2023 వరకు పెండింగ్లో ఉన్న విషయాలపై ప్రత్యేక ప్రచారం లో గొప్ప ఉత్సాహంతో పాల్గొంది. ఈ ప్రచారం విఐపి సూచనల పరిష్కారం, ప్రజల సమస్యలపై ప్రధానం దృష్టి పెట్టింది. ఈ కాలంలో 80 విఐపి సూచనలు, 11,284 పబ్లిక్ గ్రీవెన్స్, 2,082 కంటే ఎక్కువ పబ్లిక్ గ్రీవెన్స్ అప్పీళ్లు పరిష్కారం అయ్యాయి. అంతేకాకుండా, సిబిఐసి అన్ని ఫీల్డ్ ఆఫీస్లలో దేశవ్యాప్తంగా స్వచ్ఛత డ్రైవ్ కూడా నిర్వహించారు. ఇప్పటి వరకు 195 బహిరంగ ప్రచార కార్యక్రమాలు నిర్వహింరు.
ప్రచార వ్యవధిలో, సుమారు 1 లక్ష ఫైళ్లు సమీక్షించారు, వాటిలో దాదాపు 86,000 ఫైళ్లు తొలగించారు. ఏడాది వ్యవధిలో, నిరంతర ప్రయత్నాల కారణంగా, సిబిఐసి ఎక్కువగా ఇ-ఆఫీస్గా మారింది, దీని కారణంగా భౌతిక ఫైల్ల సంఖ్య కనిష్ట స్థాయికి తగ్గింది.
కొత్త కస్టమ్స్ హౌస్ 2వ అంతస్తులో స్వచ్ఛత 2.0 కోసం ప్రత్యేక ప్రచారం సందర్భంగా వైల్డ్లైఫ్ గ్యాలరీ "అరణ్య" ప్రారంభమైంది
నవంబర్, 2022 నుండి ఆగస్టు, 2023 వరకు ప్రచార వ్యవధిలో, సుమారుగా. ఉపయోగించని మెటీరియల్/స్క్రాప్ను పారవేయడం ద్వారా 9,909 చదరపు అడుగుల స్థలం ఖాళీ అయింది. అలా సృష్టించబడిన అదనపు స్థలం ఉత్పాదక ఉపయోగం కోసం వినియోగించారు.
కసరత్తుకు మరింత ఊతమివ్వడానికి, ప్రభుత్వ ప్రాధాన్యతలకు అనుగుణంగా, స్వచ్ఛత ని సంస్థాగతీకరించడం, గుర్తించిన పని పెండింగ్ను తగ్గించడం కోసం సిబిఐసి 2023 అక్టోబర్ 2 నుండి అక్టోబర్ 31 వరకు ప్రత్యేక ప్రచార 3.0ని చేపడుతుంది. సిబిఐసి, భారతదేశం అంతటా ఉన్న దాని ఫీల్డ్ ఆఫీసులతో పాటుగా 2023 అక్టోబర్ 2 నుండి 31వ తేదీ వరకు ప్రచార దశలో గుర్తించిన సూచనలు/సమస్యలను పరిష్కరించేందుకు ప్రయత్నిస్తుంది. సిబిఐసి పరిశుభ్రతను నిర్ధారించడానికి, దాని ద్వారా నిర్వహించబడే బహిరంగ ప్రదేశాల నాణ్యతను పెంచడానికి కట్టుబడి ఉంది.